wickkiey/tamil-wikipedia-chunked huggingface dataset:
# அனிதா ராதாகிருஷ்ணன்

## இதனையும் காண்க

- மக்கள் பிரதிநிதிகளுக்கான சிறப்பு நீதிமன்றங்கள்
# கவிதா லங்கேஷ்

**கவிதா லங்கேஷ்** **(Kavitha Lankesh),** ஓர் இந்திய திரைப்பட இயக்குநர், திரைக்கதை எழுத்தாளர் மற்றும் கன்னட சினிமா துறையில் பணியாற்றிய பாடலாசிரியர் ஆவார். சர்வதேச, தேசிய மற்றும் மாநில விருதுகளை வென்ற தனது முதல் திரைப்படமான *தேவீரி* (1999) ஐ இயக்குவதற்கு முன்பு இவர் ஒரு ஆவணப்படம் தயாரிப்பாளராகத் தன் தொழில் வாழ்க்கையைத் தொடங்கினார். கன்னட சினிமாவின் புகழ்பெற்ற திரைப்படத் தயாரிப்பாளர்களில் ஒருவராக இவர் கருதப்படுகிறார். ஐம்பதுக்கும் மேற்பட்ட ஆவணப்படங்கள் / தகவல் படங்கள் மற்றும் நாற்பதுக்கும் மேற்பட்ட திரைப்படங்களை இயக்கி தயாரித்துள்ளார். கவிதா இயக்கிய சில படங்களுக்கு, விமர்சகர்களின் விருதுகளும் பாராட்டுகளும் கிடைத்துள்ளன.
# கவிதா லங்கேஷ்

## ஆரம்பகால வாழ்க்கை மற்றும் பின்னணி

கவிதா பெங்களூரில் பத்திரிகையாளர் பி.லங்கேஷ் மற்றும் இந்திரா ஆகியோருக்கு பிறந்தார். அவரது தாயார் பெங்களூரில் புடவை கடை நடத்தி வருகிறார். கவிதா பத்திரிகையாளர்கள் மற்றும் ஊடக வெளியீட்டாளர்களின் ஒரு முக்கிய குடும்பத்தைச் சேர்ந்தவர். அவரது தந்தை பி . *லங்கேஷ்* மிகவும் வெற்றிகரமான வாராந்திர *செய்தித்தாள் லங்கேஷ் பேட்ரிக்கை நிறுவினார்* . இவருக்கு இந்திரஜித் மற்றும் கௌரி லங்கேசு என்ற இரண்டு உடன்பிறப்புகள் உள்ளனர். அவரது சகோதரரும் ஒரு திரைப்படத் தயாரிப்பாளர் ஆவார். மேலும், அவரது சகோதரி கௌரி லங்கேஷ், பத்திரிகையின் தலைமை ஆசிரியராக இருந்தார். கவிதா பெங்களூர் பல்கலைக்கழகத்தில் ஆங்கில இலக்கியத்தில் முதுகலை மற்றும் விளம்பரத்தில் டிப்ளோமா பெற்றவர். தனது திரைப்பட வாழ்க்கைக்கு முன்பு, கவிதா ஒரு விளம்பர நிறுவனத்தை வைத்திருந்தார். கவிதா தனிமையில் இருக்க முடிவு செய்தார். இவர் இப்போது பெங்களூரின் புறநகரில் தனது மகள் ஈஷா லங்கேஷ் மற்றும் அவரது இரண்டு லாப்ரடர்களுடன் வசித்து வருகிறார்.
# கவிதா லங்கேஷ்

## தொழில்

### ஆவணப்படங்கள்

கவிதா தொடர்ச்சியான ஆவணப்படங்களுடன் படங்களில் தொடங்கினார். பெங்களூரில் உள்ள பன்னேர்கட்டா தேசிய பூங்கா, சித்தி பழங்குடி மற்றும் நாடகம் மற்றும் திரைப்படங்களின் வளர்ச்சியை ஊக்குவிக்கும் ஒரு கலாச்சார அமைப்பான நினாசம் பற்றிய படங்களை அவர் உருவாக்கியுள்ளார். கவிதாவின் முதல் ஆவணப்படம் குழந்தைகள் இயற்கை முகாமில் இருந்தது. அவர் 50 க்கும் மேற்பட்ட ஆவணப்படங்கள் மற்றும் கார்ப்பரேட் படங்களைச் செய்தார்.
# கவிதா லங்கேஷ்

## தொழில்

### திரைப்பட அறிமுகம்

பி.லங்கேஷின் *அக்கா என்ற* சிறுகதையை அடிப்படையாகக் கொண்ட *தேவீரி* என்ற திரைப்படம், கவிதாவின் அறிமுக திரைப்படமாக இருந்தது. இப்படத்தின் மூலமாக திரைப்பட இயக்குநராக அறியப்பட்டார். திரைப்பட நட்சத்திரங்கள் நந்திதா தாஸ், பாவனா, மாஸ்டர் மஞ்சா, காசி, பி ஜெயஸ்ரீ போன்றோர் இதில் நடித்துள்ளனர்.
# கவிதா லங்கேஷ்

## தொழில்

### திரைப்பட வெற்றி

*தேவீரி* சர்வதேச விமர்சகர்கள் விருது, தேசிய அறிமுக இயக்குநருக்கான விருதைப் பெற்றுத் தந்தது. மேலும், 2000 ல் வெளிவந்த சிறந்த திரைப்படங்களில் ஒன்றாக இருந்தது. இப்படத்தின் இயக்குனரான கவிதாவிற்கு, அரவிந்தனின் புரஸ்காரம் உட்பட மாநில, தேசிய மற்றும் சர்வதேச விருதுகளை பெற்றுத்தந்தது. *கவிதா* 2003 இல் *ப்ரீத்தி பிரேமா பிராணயா* என்ற நாடகப் படத்தை எழுதி இயக்கியுள்ளார். இது கன்னடத்தில் சிறந்த திரைப்படத்திற்கான தேசிய திரைப்பட விருதையும், சிறந்த கதைக்கான கர்நாடக மாநில திரைப்பட விருதையும் வென்றது மற்றும் கர்நாடகா முழுவதும் திரையரங்குகளில் 100 நாட்கள் மக்களால் பார்க்கப்பட்டு வணிக ரீதியான வெற்றியைத் தந்தது.
# கவிதா லங்கேஷ்

## தொழில்

### நாடகம் மற்றும் தொலைக்காட்சி பங்களிப்பு

*மால்குடி டேஸ்* என்பது இந்தி தொலைக்காட்சித் தொடராகும், இது முதலில் சங்கர் நாக் இயக்கியது, ஆனால் 2006 இல், இயக்குநர் கவிதாவால் புதுப்பிக்கப்பட்டது. இதன் மதிப்புரைகள் நேர்மறையானவை. கவிதா 2006 இல் *தனனம் தனனம்* என்ற காதல் இசை நாடகத்தை எழுதி இயக்கியுள்ளார். கல்கி எழுதிய ஒரு தமிழ் கதையை அடிப்படையாகக் கொண்ட கதை. இந்த படம் தமிழ் நடிகர் ஷாம், ரம்யா மற்றும் ரக்ஷிதா ஆகியோருடன் முக்கிய கதாபாத்திரங்களில் அறிமுகமானது. இந்த படம் விமர்சகர்களிடமிருந்து எதிர்மறையான பதில்களைக் கொண்டிருந்தாலும், சிறந்த நடிகை மற்றும் சிறந்த பாடலாசிரியருக்கான பிலிம்பேர் விருதுகளை தெற்கில் வென்றது. இப்படம் தமிழில் 'கடல் மழை' என்றும் பெயரிடப்பட்டது.  
கவிதா இயக்கிய, 'அவ்வா', என்கிற கன்னட நாடகப் படம், 2008 இல் வெளிவந்தது. இது, இவரது தந்தை எழுதிய *முசஞ்சேய கத பிரசங்கா* என்ற நாவலை அடிப்படையாகக் கொண்ட படம் ஆகும். இப்படத்தில் ஸ்ருதி, துனியா விஜய், ஸ்மிதா ஆகியோர் முக்கிய கதாபாத்திரங்களில் நடித்துள்ளனர். இந்த படம் விமர்சகர்களிடமிருந்து பல நேர்மறையான விமர்சனங்களைப் பெற்றது மற்றும் சிறந்த துணை நடிகை மற்றும் சிறந்த கதை எழுத்தாளருக்கான கர்நாடக மாநில திரைப்பட விருதுகளில் விருதுகளை வென்றது. கவிதா இயக்கி, மற்றும் சமூக ரீதியாக வெற்றி பெற்ற ஒரு படமாக *காரியா கான் பிட்டா* இருந்தது. இந்த படத்தில் மாநில விருதை வென்ற குழந்தை கலைஞரான பிரதியும்னா, துனியா விஜய், யோகேஷ், ஸ்ரீநகர் கிட்டி மற்றும் அனு பிரபாகர் ஆகியோர் நடித்தனர். இந்த படம் மாநிலம் முழுவதும் பெரும் விமர்சனங்களை வென்றது.''
# கவிதா லங்கேஷ்

## கிராமீன் கேம்ப்

கவிதா லங்கேஷ் *கிராமீன் கேம்ப்* என்று அழைக்கப்படும் குழந்தைகளுக்காக பிரத்தியேகமாக ஒரு *ரிசார்ட்டை* நடத்துகிறார், இது பள்ளி குழந்தைகளை பல்வேறு பாரம்பரிய கிராம விளையாட்டு மற்றும் வாழ்க்கை முறைகளுக்கு அறிமுகப்படுத்துகிறது, மேலும் விவசாயத்தைப் பற்றி அவர்களுக்குக் கற்பிக்கிறது.
# கவிதா லங்கேஷ்

## நடுவராக

கவிதா லங்கேஷ் இந்திய சர்வதேச திரைப்பட விழா, கேரள மாநில விருதுகள், ஜாக்ரான் திரைப்பட விழா மற்றும் ஆஸ்கார் திரைப்பட தேர்வு போன்ற பல விழாக்களுக்கு நடுவராகவும் பணியாற்றியுள்ளார்.
# ரிக் மெக்காஸ்கர்

**ரிச்சர்ட் பேட் மெக்கோஸ்கர்** (Richard Bede McCosker பிறப்பு: டிசம்பர் 11, 1946) நியூ சவுத் வேல்ஸின் இன்வெரலில் பிறந்த ஒரு முன்னாள் நியூ சவுத் வேல்ஸ் மற்றும் ஆஸ்திரேலியத்ன் துடுப்பாட்ட வீரர் ஆவார் .இவர் 25 தேர்வுத் துடுப்பாட்டப் போட்டிகள் மற்றும் 14 ஒருநாள் பன்னட்டுத் துடுப்பாட்டப் போட்டிகளை ஆத்திரேலியத் துடுப்பாட்ட அணிக்காக விளையாடியுள்ளார்  
மெக்கோஸ்கர் 1975 முதல் 1982 வரை 25 தேர்வுத் துடுப்பாட்டப் போட்டிகள் மற்றும் 14 ஒருநாள் போட்டிகளில் வலது கை மட்டையாளராக விளையாடினார்.  
1977 ஆம் ஆண்டில் மெல்போர்ன் துடுப்பாட்ட மைதானத்தில் நடந்த நூற்றாண்டு தேர்வுத் துடுப்பாட்டப் போட்டியில் இவர் விளையாடியதற்காக பரவலாக அறியப்படுகிறார்.அந்தப் போட்டியின் முதல் ஆட்டப் பகுதியில் பாப் வில்லிஸின் எழும்பும் பந்தினால் இவரது தாடை உடைக்கப்பட்டது. பின்னர் இரண்டாவது ஆட்டப் பகுதியில் முதலுதவி செய்து பத்தாவது இடத்தில் மட்டையாடினார் ராட் மார்ஷுடன் கூட்டாக ஒன்பதாவது இழப்பிற்கு 25, மற்றும் 54 ஓட்டங்கள் எடுத்தார். இந்த போட்டியில் ஆஸ்திரேலியா 45 ஓட்டங்கள் வித்தியாசத்தில் வெற்றி பெற்றது.  
இவர் உலக தொடர் துடுப்பாட்ட அணியிலும் விளையாடினார், மேலும் 1976 ஆம் ஆண்டில் ஆண்டின் விஸ்டன் துடுப்பாட்ட வீரராகவும் இருந்தார் .
# ரிக் மெக்காஸ்கர்

## தொழில்

மெக்கோஸ்கர் இன்வெரலில் பிறந்தார். இவர் ஒரு வங்கியில் வேலை செய்வதற்காக தனது 21 ஆம் வயதில் இவர் சிட்னிக்கு சென்றார். இவர் 1973-74 இல் நியூ சவுத் வேல்ஸ் துடுப்பாட்ட அணிக்காக12 வது வீரராக தேர்ந்தெடுக்கப்பட்டார் இவர் தனது அறிமுக முதல் தரத் துடுப்பாட்டப் போடியில் நூறு ஓட்டங்களை எடுத்தார்.
# ரிக் மெக்காஸ்கர்

## தொழில்

### அறிமுகம்

மெக்கோஸ்கர் 1974-75 ஆம் ஆண்டில் சிறப்பாக துடுப்பாட்டம் விளையாடி 682 ஓட்டங்கள் எடுத்தார். வாலி எட்வர்ட்ஸுக்கு பதிலாக இங்கிலாந்துக்கு எதிரான நான்காவது தேர்வுத் துடுப்பாட்டப் போட்டியில் இவர் ஆஸ்திரேலிய அணியில் தேர்வு செய்யப்பட்டார். முதல் ஆட்டப் பகுதியில் 80 ஓட்டங்கள் எடுத்தார், ஆனால் அந்தப் போட்டியில் விளையாடிய போது இவர் காயமடைந்தார், இரண்டாவது ஆட்டத்தில் மட்டையாடவில்லை. .  
ஐந்தாவது போட்டியில் இவர் 35 மற்றும் 11 ஓட்டங்களை எடுத்தார். 6 வது போட்டியில் இவர் 0 மற்றும் 76 ஓட்டங்கள் எடுத்தார்.  
உலகக் கோப்பை மற்றும் நான்கு தேர்வுத் துடுப்பாட்டப் தொடர்களில் விளையாடுவதற்காக இங்கிலாந்திற்குச் சுற்றுப்பயணம் செய்த அணியில் தேர்வு செய்யப்பட்டார்.
# ரிக் மெக்காஸ்கர்

## தொழில்

### 1975 ஆஷஸ்

உலகக் கோப்பையில், மெக்கோஸ்கர் இலங்கைத் துடுப்பாட்ட அணிக்கு எதிராக 73 ஓட்டங்கள் எடுத்தார். மேற்கிந்தியத் தீவுகள் துடுப்பாட்ட அணிக்கு எதிராக 0, அரையிறுதியில் இங்கிலாந்துத் துடுப்பாட்ட அணிக்கு எதிராக 15 இறுதிப் போட்டியில் 7 ஓட்டங்கள் எடுத்தார்.  
1975 ஆஷசின் முதல் மூன்று தேர்வுத் துடுப்பாட்டப் போட்டிகளில் மெக்கோஸ்கர் 59, 29 மற்றும் 79 மற்றும் 0 மற்றும் இறுதிவரை ஆட்டமிழக்காமல் 95 ஆகிய ஓட்டங்களை எடுத்தார். ஆடுகளம் விளையாடப் போதுமானதாக இல்லாததால் இறுதி ஒருநாள் போட்டி நடைபெறவில்லை. எனவே அந்தப் போட்டியில் இறுதிவரை ஆட்டமிழக்காமல் 95* ஓட்டங்கள் எடுத்தார்.  
இருப்பினும் நான்காவது தேர்வுத் துடுப்பாட்டப் போட்டியில் இவர் தனது முதல் தேர்வுத் துடுப்பாட்ட நூறு ஓட்டங்களை எடுத்தார். அந்தப் போட்டியில் இவர் 127 ஓட்டங்களை எடுத்தார்.
# விக்கிப்பீடியா:Statistics/weekly/5-Jan-2020
# விலங்கு உளவியல்

**விலங்கு உளவியல்** (Animal psychology ; Comparative Psychology) என்பது விலங்குகளின் நடத்தையோடு, மனிதனின் நடத்தையையும் ஒப்பிட்டு புரிந்து கொள்ள உதவும், பல்துறை சார்ந்த உளவியல் துறை ஆகும். இதன் சொற்பிறப்பியல் அடிப்படையில் நோக்குவோமானால், மனிதனின் நடத்தையும், அவனது சமூக கட்டமைப்புகளும், உயிரின வாழ்வியல் கூறுகளோடு ஒப்பிட்டு ஆராயும் விலங்கின நடத்தையியல் என்பதோடும், பரிணாம உயிரியல் என்பதோடும், பொதுவான மனிதனின் உளவியல் இயல்புகளோடு ஒப்பிட்டு அறியவும், இந்த உளவியல் பிரிவு பெரிதும் துணையாகிறது.
# விலங்கு உளவியல்

## தோற்றம்

பண்டைக் காலத்தில் உயிருள்ளன, உயிரில்லன ஆகியவற்றிற்குத் தத்கவாறு, மனித நடத்தைகள் மாறி வந்திருக்கின்றன. முதலில் தன்னைப் பாதுகாத்துக் கொள்வதற்காக விலங்குகளை , மனிதன் எதிர்க்கவேண்டி யவனாயிருந்தான். பின்னர், குதிரை, நாய், பருந்து, பூனை போன்ற பிற விலங்குகளையும், பயன்படுத்திக்கொள்ளக் கற்றுக்கொண்டான். பசித்தபோது உண்ணல், நீர்வேட்கையுற்றபோது குடித்தல், இனம்பெருக்கல், மற்ற விலங்குகளுடன் ஒன்று சேர்ந்து தன்னைப் பாதுகாத்துக் கொள்ளல், ஆபத்துக்குத் தப்பி ஓடி ஒளிதல் போன்ற செயல்களை விலங்குகளும் தன்னைப்போலவே செய்வதை அறிந்து கொண்டான். அவைகளைப்பற்றி நம் மூதாதையர் கொண்டிருந்த மனப்பான்மையைப் பொதுமக்களிடை வழங்கும் கதைகளும், புராணக்கதைகளும் நமக்குப் பதிவு செய்து, பாதுகாத்து வைத்துள்ளன. நம் மூதாதையர் தமக்கிருந்தது போலவே, மற்ற உயிர்களுக்கும் ஆன்மாவும், ஆசைகளும் உணர்ச்சிகளும் உண்டென்று எண்ணினர். மேலும், மனிதனுடைய ஆன்மா விலங்கின் உடலில் தங்க முடியும் என்றும் அவர்கள் நம்பியதாக, அவர்களுடைய மறுபிறப்புக் கொள்கை காட்டுகின்றது. மக்கள் எவ்வாறு நடந்துகொள்ள வேண்டுமென்பதைக் கற்பிக்க, விலங்குகளையும் பயன்படுத்தினர் என்பதை உலகப் புகழ்பெற்ற பஞ்சதந்திரக் கதைகள் எடுத்துக் கூறுகின்றன.  
மனிதர்கள் மட்டுமே சிந்தனை ஆற்றலை உடையவர் என முந்தைய அறிஞர்கள் கூறினர். எடுத்துக்காட்டாக, உள்பொருள் என்பது, கருத்தும், பரப்பும் உடையது என்று இடேக்கார்ட் என்னும் பெரிய தத்துவ இயலார் கூறினர். மக்கள் மட்டுமே சிந்திக்கக் கூடியவர் என்று அவர் கூறினார். விலங்குகள் பேச முடியாதிருப்பதால், அவை சிந்திப்பதில்லை என்று முடிவு செய்ய வேண்டியிருக்கிறது என்றும், அதனால் விலங்குகள் என்பவை சிக்கலான பொறிகளுள்ளவை மட்டுமே என்றும், அவை குறிப்பிட்ட நோக்கில் நடக்குமாறு ஆக்கப்பட்டிருப்பதாலேயே, அவை நடக்கின்றன என்றும் அவர் முடிவு செய்தார்.
# விலங்கு உளவியல்

## ஆய்வுகள்

19 ஆம் நூற்றாண்டில் உயிரியல் வளர்ச்சி பெறவே, விலங்குகளின் நடத்தை பற்றிய ஆய்வுகள் நடந்தன. இடார்வின் தாம் கவனித்துக் கண்டவற்றை வைத்து, விலங்குகளின் உள்ளக் கிளர்ச்சித் தோற்றத்தைப்பற்றி ஒரு சிறந்த நூல் எழுதினார். மனிதனுக்கும் விலங்குகட்கும் இடையில் பிளவு கிடையாது என்று பரிணாமக் கோட்பாடு கூறிற்று. அது காரணமாக விலங்கு உளவியல் வளர்ச்சி பெறலாயிற்று. ரோமானெசு, இலாயிடு மார்கன் போன்ற கருத்தாளர்கள் மனச்செயல் முறைகள் பரிணாம முறையில் வளர்ச்சி அடைவது பற்றி, ஆராய்ச்சி செய்தனர். இறப்புக்கு பின்னான வாழ்நாள் குறித்து சில உளவியலாளர்கள்(Curt John Ducasse) ஆராய்ந்தனர்.  
இபிரேயர், காகில் (Coghil1), கூவோ, கார்மைக்கல் போன்றவர்கள் கருவில் உள்ள விலங்குத் தூண்டல்களுக்கு, எத்தகைய துலங்கல்களைக் காட்டுகின்றது என்பது பற்றி ஆராய்ந்தனர். துலங்கல் மண்டலம் வேலைசெய்யும் முறையை அறிவதற்காக, சாலமாண்டர் முட்டையிலுள்ள குஞ்சு, சீமைப் பெருச்சாளியின் கரு ஆகியவை ஆராய்ச்சி செய்யப்பட்டுள்ளன. உறுப்பு கருவாயிருக்கும்போது, முழுவதுமாக எதிர்வினை வேலை செய்கிறது என்பதை இவர்கள் கண்டறிந்தனர். உறுப்பு வளரும் போது தான், அதன் உறுப்புக்கள் தனித்தனியே வேலை செய்யத் தொடங்குகின்றன. முதலில் உணர்ச்சி மிகுந்த பாகம், தலையே என்றும், கரு வளரும்போதே கீழ்ப் பகுதிகள் உணர்ச்சியுடையனவாகவும், வேறுவேறு தொழில் செய்வனவாகவும் ஆகின்றன என்றும் அவர்கள் விளக்குகிறார்கள். இந்த உண்மை, குழந்தைகளைக் கொண்டு செய்த ஆராய்ச்சிகளாலும் உறுதி அடைகின்றது. குழந்தையும் முதலில் தலையையும் கழுத்தையும், பிறகு கைகளையும் இடுப்பையும், இறுதியில் கால்களையும் அடிகளையும் பயன்படுத்தக் கற்றுக் கொள்கிறது.
# மெக்ராலி, தில்லி

இரண்டாம் சந்திரகுப்தரால் கட்டப்பட்ட இரும்புத் தூண்]]
**மெக்ராலி** (Mehrauli) இந்தியாவின் தில்லி மாநிலத்தில் உள்ள தில்லி தெற்கு மாவட்டத்தில் உள்ள ஒரு வருவாய் வட்டம் ஆகும்.. இது தில்லியின் சட்டமன்றத்தில் ஒரு தொகுதியை குறிக்கிறது. இப்பகுதி குர்கானுக்கு அருகில் மற்றும் வசந்த் குஞ்சிற்கு அடுத்ததாகவும் அமைந்துள்ளது. ஆம் ஆத்மி கட்சியைச் சேர்ந்த நரேஷ் யாதவ் மெக்ராலியைச் சேர்ந்த தற்போதைய சட்டமன்ற உறுப்பினராவார்.
# மெக்ராலி, தில்லி

## வரலாறு

குத்புதீன் பக்தியார் காக்கியின் தர்காவை உருசு நாளான 1948 ஜனவரி 27, இல் பார்வையிட்டார். ]]  
தற்போதைய தில்லி மாநிலத்தை உருவாக்கும் ஏழு பழங்கால நகரங்களில் மெக்ராலியும் ஒன்றாகும். மெக்ராலி மிகிரா-அவாலி என்ற சமசுகிருத வார்த்தையிலிருந்து உருவானது. விக்ரமாதித்தியனின் அரசவையில் நன்கு அறியப்பட்ட வானியலாளர் வராகமிகிரர் அவரது உதவியாளர்கள், கணிதவியலாளர்கள் மற்றும் தொழில்நுட்ப வல்லுநர்களுடன் வாழ்ந்த நகரத்தை இது குறிக்கிறது.  
லால் கோட் கோட்டை 731 இல் தன்வார் தலைவர் முதலாம் அனங்க்பால் என்பவரால் கட்டப்பட்டது கி.பி மற்றும் 11 ஆம் ஆண்டில் இரண்டாம் அனங்க்பால் என்பவரால் இது விரிவாக்கப்பட்டது. இவர் தனது தலைநகரை லால் கோட்டிலிருந்து கன்னோசிக்கு மாற்றினார். தன்வார்கள் 12 ஆம் ஆண்டில் நூற்றாண்டில் சௌகான்களால் தோற்கடிக்கப்பட்டனர். பின்னர் அதன் வழி வந்த பிருத்விராஜ் சௌகான் கோட்டையை மேலும் விரிவுபடுத்தி அதை கிலா ராய் பித்தோரா என்று அழைத்தார். அவர் 1192 இல் முகமது கோரியால் தோற்கடிக்கப்பட்டு கொல்லப்பட்டார். கோரி முகமது குத்புதீன் அய்பக்கிடம் பொறுப்பை அளித்துவிட்டு ஆப்கானிஸ்தானுக்கு திரும்பினார். பின்னர் 1206 இல், முகமது கோரியின் மரணத்திற்குப் பிறகு, குத்புதீன் தில்லியின் முதல் சுல்தானாக அரியணை ஏறினார். இதனால் தில்லி மம்லுக் வம்சத்தின் ( அடிமை வம்சம் ) தலைநகராக மாறியது. இந்த வம்சம் வட இந்தியாவை ஆட்சி செய்த முஸ்லீம் சுல்தான்களின் முதல் வம்சமாகும். 1290 வரை ஆட்சி செய்த மம்லுக் வம்சத்தின் தலைநகராக மெக்ராலி இருந்தது. கில்ஜி வம்சத்தின் போது, தலைநகர் சிரி கோட்டைக்கு மாற்றப்பட்டது.  
12 ஆம் நூற்றாண்டின் சமண வேதங்களில், இந்த இடம் *யோக்னிபுரம்* என்று குறிப்பிடப்பட்டுள்ளது. குதுப் மினார் வளாகத்திற்கு அருகிலுள்ள "யோக்மயா கோயில்" இருப்பதால் இது கவனிக்கப்படுகிறது. இது பாண்டவர்களால் கட்டப்பட்டதாக நம்பப்படுகிறது.  
மேலும், பெரிய சீக்கிய புனிதர் பாபா பண்டா சிங் பகதூரின் தியாக இடமாகவும் உள்ளது.
# மெக்ராலி, தில்லி

## புவியியல் மற்றும் காலநிலை

தில்லியின் தெற்கு மாவட்டத்தில் 28 ° 30′57 ″ N 77 ° 10′39 ″ E இல் மெக்ராலி அமைந்துள்ளது. அதன் வடக்கே மால்வியா நகர் அமைந்துள்ளது. வசந்த் குஞ்ச் அதன் மேற்கிலும், துக்ளகாபாத் தெற்கிலும் அமைந்துள்ளது.  
தில்லியின் மற்ற பகுதிகளைப் போலவே, மெக்ராலியும் கோடை மற்றும் குளிர்கால வெப்பநிலைகளுக்கு இடையில் அதிக மாறுபாட்டைக் கொண்ட அரை வறண்ட காலநிலையைக் கொண்டுள்ளது. கோடை வெப்பநிலை 46&nbsp;°C வரை உயரக்கூடும், குளிர்காலம் 0&nbsp;°C க்கு அருகில் ஒரு வெப்பமான காலநிலைக்கு பழகும் மக்களுக்கு உறைபனியாகத் தோன்றும்.  
மெக்ராலியின் மண் மணல் களிமண் முதல் களிமண் அமைப்பு வரை மாறும் தன்மையைக் கொண்டது. மக்கள்தொகை அதிகரிப்பு காரணமாக அண்மைய காலங்களில் நீர் மட்டம் 45 மீ முதல் 50 மீ வரை குறைந்துள்ளது.
# மெக்ராலி, தில்லி

## கட்டிடக்கலை

:13 அடி 6 அங்குல மகாவீர் ஒற்றை பாறை சிலை.]]
வளாகம், மெக்ராலி தொல்பொருள் பூங்கா ]]
மெக்ராலி இன்று எந்தவொரு சாதாரண சுற்றுப்புறத்தையும் போலவே இருந்தாலும், அதன் கடந்த காலமே கட்டிடக்கலை அடிப்படையில் அதை வேறுபடுத்துகிறது.  
தில்லியின் மெக்ராலியில் அமைந்துள்ள ஒரு சமண கோயில் அகிம்சா தலம் என்பதாகும். கோயிலின் முக்கிய தெய்வம் மகாவீரர் தற்போதைய 24 வது மற்றும் கடைசி தீர்த்தங்கரர் ஆவார். (மனித ஆன்மீக வழிகாட்டி). தீர்த்தங்கர மகாவீரரின் அற்புதமான சிலை இங்கு நிறுவப்பட்டுள்ளது.  
அடிமை வம்ச ஆட்சி முடிவுக்கு வந்தபின் தலைநகரம் மெக்ராலியிலிருந்து மாற்றப்பட்டாலும், பல வம்சங்கள் மெக்ராலியின் கட்டிடக்கலைக்கு குறிப்பிடத்தக்க பங்களிப்பை அளித்தன.
# இந்திய வான்படை அருங்காட்சியகம், பாலம்

**இந்திய வான்படை அருங்காட்சியகம், பாலம் (Indian Air Force Museum, Palam),** இந்தியாவில் தில்லியில் இந்திரா காந்தி பன்னாட்டு வானூர்தி நிலையத்தில் உள்ள இந்திய விமானப் படையின் அருங்காட்சியகம் ஆகும். 1998 ஆம் ஆண்டில் கோவாவில் கடற்படை விமான அருங்காட்சியகம் மற்றும் 2001 ஆம் ஆண்டில் பெங்களூரில் எச்ஏஎல் ஏரோஸ்பேஸ் அருங்காட்சியகம் திறக்கும் வரை இந்த அருங்காட்சியகம் இந்தியாவில் இவ்வகையைச் சேர்ந்த ஒரே அருங்காட்சியகம் என்ற பெயரைப் பெற்றிருந்தது.
# இந்திய வான்படை அருங்காட்சியகம், பாலம்

## விளக்கம்

அருங்காட்சியக நுழைவாயிலில் 1932 ஆம் ஆண்டு துவங்கிய காலம முதல் இந்திய விமானப்படையின் வரலாற்று சிறப்புமிக்க புகைப்படங்கள், நினைவுச்சின்னங்கள், சீருடைகள் மற்றும் தனிப்பட்ட ஆயுதங்கள் அடங்கிய ஒரு உட்புற காட்சி தொகுப்பு அமைந்துள்ளது. காட்சிக்கூடத்தில் உள்ள ஹேங்கர் எனப்படுகின்ற உள் காட்சிக்கூடத்தில் சிறிய விமானங்கள் மற்றும் விமானப்படைக்குரிய விமானத்தை எதிர்கொள்ளும் துப்பாக்கிகள் உள்ளிட்டவை காட்சிக்கு வைக்கப்பட்டுள்ளன. ஹேங்கருக்கு வெளியே பெரிய விமானங்கள் காட்சிக்கு வைக்கப்பட்டுள்ளன. இந்த வெளிப்புறத்தில் உள்ள காட்சிக்கூடத்தில் விமானம் உள்ளது. மேலும் இங்கு பல போர் கோப்பைகள், ரேடார் உபகரணங்கள் மற்றும் கைப்பற்றப்பட்ட எதிரி வாகனங்கள் உள்ளிட்டவையும் காட்சிக்கு வைக்கப்பட்டுள்ளன.  
விண்டேஜ் விமானத்தின் சேவையானது சில அரிய விமானங்களுக்கு மட்டும் அளிக்கப்பட்டு வருகிறது. அது அவற்றை வளிமண்டல நிலையில் பராமரித்து வைக்கிறது. இந்த விமானங்கள் பொது மக்களின் பார்வைக்கு திறந்து வைக்கப்படவில்லை. பெரிய போக்குவரத்து விமானங்கள் இடம் இல்லாததால் விமானத் தளத்தின் அப்ரோன் பகுதி எனப்படுகின்ற கவசப் பகுதியில் வைக்கப்பட்டுள்ளன. இந்த விமானங்கள் விமானப்படை நாளான அக்டோபர் 8 ஆம் நாள் அன்று மட்டுமே பார்வையாளர்களின் பார்வைக்காகக் காட்சிக்கு வைக்கப்படும். காண்பிக்கப்படும். இந்த அருங்காட்சியகத்தில் ஒரு சிறிய நினைவு பரிசுப்பொருள்களைக் கொண்ட கடை இயங்கி வருகிறது.
# இந்திய வான்படை அருங்காட்சியகம், பாலம்

## காட்சியில் விமானங்கள்

### ஹேங்கர் எனப்படும் உள்காட்சிக்கூடம்

ஹேங்கர் எனப்படும் உள்காட்சிக்கூடத்தில் வெஸ்ட்லேண்ட் லைசாண்டர் 1589, வெஸ்ட்லேண்ட் வாப்பிட்டி கே -813, பெர்சிவல் ப்ரெண்டிஸ் IV-3381, ஹாக்கர் ஹண்டர் எப்56 பிஏ-263, ஹாக்கர் சூறாவளி II பி ஏபி -832, ஹாக்கர் டெம்பஸ்ட் II ஹச்ஏ-623, யோகோசுகா எம்எக்ஸ்ஒய்-7 ஓகா, சூப்பர்மரைன் ஸ்பிட்ஃபயர் XVIII ஹச்எஸ்-986, டசால்ட் மிஸ்டெர் IVa IA-1329,
சால்ட் ஓராகன் ஐசி -554, டி ஹவில்லேண்ட் வாம்பயர் என்.எஃப் 10 ஐடி -606, எச்ஏஎல் நாட் II ஈ-2015, சுகோய் சு -7 பிஎம்கே பி -888, மிக் -21 எஃப்.எல் சி-499, எச்ஏஎல் ருஷக் ஹச்ஏஓபி-27 என்-949, எச்ஏஎல் எச் எப்-24 மாருட் டிD-1205, சிஇசட்எல் டிஎஸ்-11 இஸ்க்ரா டபள்யூ-1757, சிஇசட்எல் டிஎஸ்-11 இஸ்க்ரா இஸ்க்ரா டபள்யூ-1758 உள்ளிட்ட விமானங்கள் காட்சிக்கு வைக்கப்பட்டுள்ளன.
# இந்திய வான்படை அருங்காட்சியகம், பாலம்

## காட்சியில் விமானங்கள்

### வெளிப்புற காட்சிக்கூடம்

ஹேங்கருக்கு வெளியே அமைந்துள்ள வெளிப்புறக் காட்சிக்கூடத்தில் பிஏசி கான்பெர்ரா பி (I) 58 ஐஎப்-907, ஒருங்கிணைந்த பி -24 லிபரேட்டர் ஜே ஹெச்இ-924, ஃபேர்சைல்ட் சி-119, பறக்கும் பாக்ஸ்கார் ஐகே 450, சிகோர்ஸ்கி எஸ்55சி ஐஇசட்-1590, மில் மி -4 பிஇசட்-900, மிக் -23 எம்எஃப் எஸ்கே434, மிக் -25 ஆர் கேபி-355 உள்ளிட்ட விமானங்கள் காட்சிக்கு வைக்கப்பட்டுள்ளன.
# இந்திய வான்படை அருங்காட்சியகம், பாலம்

## காட்சியில் விமானங்கள்

### விண்டேஜ் விமானம்

விண்டேஜ் விமானங்கள் பிரிவில் டி ஹவில்லேண்ட் டி.எச் -82 டைகர் மோத் எச்யு-512, டி ஹவில்லேண்ட் வாம்பயர் எப்பி52 ஐபி-799, சூப்பர்மரைன் ஸ்பிட்ஃபயர் VIII என்எச்-631,
எச்ஏஎல் நாட் II ஈ-265, எச்ஏஎல் எச்டி-2 IX-737, வட அமெரிக்க ஹார்வர்ட் HT-291, டக்ளஸ் சி -47 ஐஜே -302, எச்ஏஎல் எச்டி-2 IX-737 போன்றவை காட்சிப்படுத்தப்பட்டுள்ளன.
# இந்திய வான்படை அருங்காட்சியகம், பாலம்

## காட்சியில் விமானங்கள்

### போக்குவரத்து விமானப் பிரிவு

போக்குவரத்து விமானப் பிரிவில் அன்டோனோவ் அன் -12 பி.எல்-727, டி ஹவில்லேண்ட் டிஎச்சி -4 கரிபோ பிஎம்-774, டக்ளஸ் சி -47 ஐஜே-817, இலியுஷின் -14 ஐஎல்-860, டுபோலேவ் டியு 124 வி-644 ஆகியவை காட்சியில் உள்ளன.
# போலியோ வைரஸ்

**போலியோ வைரஸ்** என்ற தீ நுண்மம் இளம்பிள்ளை வாதம் என்ற நோய்க்கு காரணியாக உள்ளது. இது பைகார்னோவைரிடே குடும்பத்தை சார்ந்தது மேலும் இது என்டிரோவைரஸ் சி இன வகை ஆகும்.  
போலியோ தீநுண்மம் என்பது ஒற்றை இரைபோ கருவமிலம் என்ற மரபணுத்தொகையுடன் ஒரு புரத உறை சூழப்பட்டது ஆகும். இந்த மரபணுத்தொகை ஒற்றை சுருள் நேர்மறை குணம் கொண்ட இரைபோ கருவமிலம் ஆகும். இதில் சுமார் 7500 கருக்காடிக்கூறுகள் உள்ளன. இந்த தீநுண்மம் சுமார் 30 நானோமீட்டர் விட்ட அளவு உடை பலகோண கோளம் ஆகும். ஏனெனில் இதன் சிறிய மரபணுத்தொகையுடன் ஒரு பலகோண புரத உறை சூழப்பட்டது ஆகும்.  
1909 ஆம் ஆண்டுகளில் போலியோ தீநுண்மம் என்ற வைரஸ் நுண்கிருமிகளை முதன்முதலில் கார்ல் லாண்ட்ஸ்டெய்னெர் மற்றும் இர்வின் பொப்பர் ஆகிய இருவரும் இணைந்து படிகப்படுத்தினர் (தீநுண்மம் தனிமைப்படுத்தப்படுதல்). இந்த தீநுண்மத்தின் வடிவத்தை முதன்முதலில் உரோசலிண்டு பிராங்குளின் தலைமையில் பிரிக்பெக் லண்டன் பல்கலைக்கழக குழு எக்சு-கதிர் வேறுபாட்டுடன் கண்டனர். இதன் மூலம் போலியோ தீநுண்மம் பலகோண கோள வடிவம் கொண்டது என்று அறிந்தனர்.  
1981 ஆம் ஆண்டில் போலியோ தீநுண்மத்தின் மரபணுத் தொகையை இரு வேறு குழுக்கள் வெளியிட்டனர். அவர்கள் முறையே வின்சென்ட் ரகானில்லோ மற்றும் டேவிட் பால்டிமோர் என்பவர்கள் மாசாச்சூசெட்சு தொழில்நுட்பக் கழகத்திலும் மேலும் நவோமி கிடாமுரா மற்றும் எக்கார்ட் விம்மர் என்பவர்கள் ஸ்டோனி புரூக் பல்கலைக்கழகத்திலும் வெளியிட்டனர். போலியோ தீநுண்மம் ஒரு எளிய மற்றும் சரியான குணங்களை கொண்டது ஆகும். எனவே இது உயிரியல் துறையில் இரைபோ கருவமிலம் பற்றிய தகவல்கள் மற்றும் தன்மையை அறிந்து கொள்ள ஒரு மாதிரியாக இருக்கிறது.
# போலியோ வைரஸ்

## பிரதி சுழற்சி

மனித உயிரணு அதன் மேற்பரப்பில் தீநுண்மம் மற்றும் பிறபொருளெதிரி சிடி-155 (பிவிஆர்) ஒட்டுவதன் மூலம் போலியோ தீநுண்மம் தொற்றுக்குள்ளாகிறது. போலியோ தீநுண்மம் சிடி-155 பிறபொருளெதிரியை தூண்டுவதால் இந்த தீநுண்மம் மனித செல்லுக்குள் நுழைய அனுமதிக்கிறது. போலியோ தீநுண்மம் இரண்டு விதங்களில் மனித உயிரணு மென்சவ்வு வழியாக உட்செல்கிறது. அவைகள் முறையே நீர் துளையிடல் முறையால் உயிரணு மென்சவ்வு வழியாக தீநுண்மத்தின் இரைபோ கருவமிலம் மனித உயிரணுவின் உயிரணுக்கணிகம் பகுதியில் செலுத்தப்படுகிறது. அல்லது தீநுண்மம் பிறபொருளெதிரி ஈர்ப்பின் மூலம் உட்புகும். தற்போதைய ஆய்வுகளின் படி இரண்டாவது முறையான மனித உயிரணு அதன் மேற்பரப்பில் தீநுண்மம் மற்றும் பிறபொருளெதிரி சிடி-155 (பிவிஆர்) ஒட்டுவதன் மூலம் போலியோ தீநுண்ம நுழைந்த உடனேயே இரைபோ கருவமிலம் மனித உயிரணுவின் உயிரணுக்கணிகத்தில் வெளியிடப்படுகிறது.  
போலியோ தீநுண்மம் என்பது ஒற்றை இரைபோ கருவமிலம் என்ற மரபணுத்தொகையுடன் ஒரு புரத உறை சூழப்பட்டது ஆகும். இந்த மரபணுத்தொகை ஒற்றை சுருள் நேர்மறை குணம் கொண்ட இரைபோ கருவமிலம் ஆகும். இதில் சுமார் 7500 கருக்காடிக்கூறுகள் உள்ளன. இது உடனடியாக தீநுண்மத்தின் தூதாறனையாக மாறி மனித உயிரணுவினால் மொழிபெயர்ப்பு செய்யப்படுகிறது. இதன் நுழைவால் உயிரணுவின் புரதசேர்க்கை மாற்றப்பட்டு தீநுண்மத்தின் புரதங்கள் உருவாக்கப்படுகிறது.போலியோ தீநுண்மத்தின் தூதாறனை ஐந்து முதன்மை மொழிபெயர்ப்பு செய்யப்படாத பகுதிகள் உள்ளன இவை 700 கருக்காடிக்கூறுகள் அளவு கொண்டு மனித உயிரணுவில் உள்ள தூதாறனையை விட மிகமிக நீளமானவை மற்றும் தனித்துவமான அமைப்பை கொண்டது. தீநுண்மத்தின் இந்த மரபணுத்தொகை பகுதி உள்ளார்ந்த இரைபோசோம் நுழைவு பகுதி என அழைக்கப்படுகிறது. மேலும் இது தீநுண்ம இரைபோ கருவமிலத்தின் நேரடி மொழிபெயர்ப்பு ஆகும். இந்த பகுதியின் மரபணுத்தொகை மாற்றம் தீநுண்மத்தின் புரதம் உருவாதல் தடுக்கப்படுகிறது. முதன்முதலில் உள்ளார்ந்த இரைபோசோம் நுழைவு பகுதி போலியோ தீநுண்மத்தின் இரைபோ கருவமிலத்தில் கண்டுபிடிக்கப்பட்டது.
# போலியோ வைரஸ்

## மரபணுத்தொகை மாற்றப்பட்ட தீநுண்மம்

மரபணுத்தொகை மாற்றப்பட்ட போலியோ தீநுண்மம் புற்றுநோய் சிகிச்சையில் பயண்படுத்த ஆராய்ச்சி மேற்கொள்ளப்பட்டு வருகிறது.
# நாராயண கஸ்தூரி

**நாராயண கஸ்தூரி** **(Narayana Kasturi)** ( டிசம்பர் 25, 1897 - ஆகஸ்ட்14, 1987 ) வட திருவிதாங்கூரில் கஸ்தூரி ரங்கநாத சர்மா என்கிற இயற்பெயரில் பிறந்தார். இது இப்போது நவீன இந்திய மாநிலமான கேரளாவின் ஒரு பகுதியாகும். மனித சகோதரத்துவத்தையும் பன்மொழி மொழியையும் ஊக்குவித்த ஒரு சிறந்த தொலைநோக்கு பார்வையாளராக, இவர் பலரால் நினைவுகூரப்படுகிறார்.
# நாராயண கஸ்தூரி

## இளமைப்பருவம்

இந்தியாவின் திருவனந்தபுரம் பல்கலைக்கழக கல்லூரியில், இவர் சட்டத்தில் இளங்கலை பட்டமும், கலைகளில் முதுகலை பட்டமும் பெற்றார். தனது 21 வயதில் பட்டம் பெற்ற பிறகு, மைசூர் நகரில் உள்ள ஒரு உயர்நிலைப் பள்ளியில் விரிவுரையாளர் பதவிக்கான போட்டியில் பங்குபெற்றார். பின்னர், அவர் அந்த பதவியைப் பெற்றார். சில ஆண்டுகளுக்குப் பிறகு, கஸ்தூரி சட்டத் தொழிலைப் பற்றி தீவிரமாக சிந்திக்கத் தொடங்கினார்.
# நாராயண கஸ்தூரி

## விரிவுரையாளராக

1928 ஆம் ஆண்டில் மகாராஜாவின் கலைக் கல்லூரியில் ( மைசூர் பல்கலைக்கழகத்துடன் இணைந்த) விரிவுரையாளராக பணியாற்றினார். மைசூரில் உள்ள ஸ்ரீ ராமகிருஷ்ணா மிஷனின் செயலாளராக பதினேழு ஆண்டுகளுக்கும் மேலாக பணியாற்றினார். இந்த ஆண்டுகளில் அவர் ஸ்ரீ சித்தருத சுவாமி, ரமண மகரிசி, மெஹர் பாபா மற்றும் நாராயண குரு ஆகியோருடன் தொடர்பு கொண்டார் ; ராமகிருஷ்ண பரமஹம்சரின் நேரடி சீடரான மகாபுருஷ்ஜியால் ஜபத்தில் உபதேசம் பெற்றுக்கொண்டார்.
# நாராயண கஸ்தூரி

## சாயி பாபாவுடன் சந்திப்பு

அவர் சத்திய சாயி பாபாவை 1948 ஆம் ஆண்டில் பெங்களூரில் சந்தித்தார். சத்திய சாயி பாபாவுடனான தனது முதல் சந்திப்பில், சாயி பாபா, "" பல்கலைக்கழகத்திலிருந்து ஓய்வு பெற்ற பிறகு, என்னுடன் இருங்கள். எனது வாழ்க்கை வரலாற்றை நீங்கள் எழுதலாம். என்று கூறினார். அதற்கு, நாராயண கஸ்தூரி, "நான் எழுதுவதா?" என்று பதிலளித்தார். அதற்று, சாயி பாபா, "ஆம், பெற்றோர்கள், சகோதரர்கள், உறவினர்கள், அயலவர்கள், ஆசிரியர்கள் போன்ற விவரங்களை யாரிடம் ஆலோசிக்க வேண்டும் என்று நான் உங்களுக்குச் சொல்கிறேன். நானும் உதவுவேன். " என்று பதிலளித்தார். இந்த நிகழ்வு , ஜூலை 1948ம் ஆண்டு நடைபெற்றது. அதனால், இவர், சத்திய சாயி பாபாவின் வாழ்க்கையை எழுதத் தொடங்கினார். அதை *சத்யம் சிவம் சுந்தரம்* பகுதி I என வெளியிட்டார். பின்னர் இவர் *சனாதன சாரதி* என்ற சத்ய சாய் அமைப்பின் பத்திரிகையின் ஆசிரியரானார்.  
1949 ஆம் ஆண்டில், "ஒரு பல்கலைக்கழக ஆணை திரு. நாராயண கஸ்தூரியை அதன் முதல்வராக திருவிதாங்கூர் இடைநிலைக் கல்லூரிக்கு அனுப்பியது." கஸ்தூரி ஐந்து ஆண்டுகள் அங்கு தங்கியிருந்து பணியாற்றி பின்னர் ஓய்வு பெற்றார். "1954 ஆம் ஆண்டில் இவர் ஒரு முழு ஆண்டு ஓய்வூதியத்துடன் ஓய்வு பெற்றபோது, சுவாமி (சாய் பாபா), அவரது தாயையும் மனைவியையும் அழைத்துச் சென்று வட இந்தியாவுக்கு ஆன்மீக யாத்திரை செல்லுமாறு பரிந்துரைத்தார்."  
1956 ஆம் ஆண்டில், சத்ய சாய் பாபா, கஸ்தூரியின் தயக்கத்திற்கு மத்தியிலும், " பெங்களூரில் புதிதாக நிறுவப்பட்ட அகில இந்திய வானொலி நிலையத்திற்கான நிகழ்ச்சிகளின் தயாரிப்பாளர் பதவியை ஏற்றுக்கொள்வதில் இவரை சமாதானப்படுத்தினார்."
# நாராயண கஸ்தூரி

## எழுத்துப்பணி

கஸ்தூரி, வானொலி நிலைய நிகழ்ச்சி தயாரிப்பாளர் பதவியை மிகவும் ரசித்தார், "1958 இல் சத்ய சாய் பாபா பெங்களூருக்கு விஜயம் செய்தபோது, திரு விட்டல் ராவின் இல்லத்தில், நாராயண கஸ்தூரியைக் கண்டு, "இப்போது, நீங்கள் புட்டபர்த்தியில் வேலை செய்ய வேண்டும். ஒரு மாத இதழ் விரைவில் தொடங்கும் என நினைக்கிறேன்! அதற்கு என்ன பெயர் வைப்பது?" என்று கேட்டார். இவ்வாறு சனாதன சாரதி உதயமானது. *சனாதன சாரதியின்* ஆரம்ப நாட்களில், எந்தவொரு தொழில்முறை அல்லது திறமையானவர்களின் உதவியும் இல்லாமல், அச்சிடுதல், ஒட்டுதல் மற்றும் புத்தகங்களை கட்டி அனுப்புதல் வரை திரு. கஸ்தூரி உடன் இருந்து பணியாற்றினார். பத்திரிகையில் எழுதுவதிலும் திருத்துவதிலும் வேலைப்பளு இருந்தாலும், பேராசிரியர் கஸ்தூரிக்கு ஒவ்வொரு அம்சத்திலும் குறைபாடற்றதாக இருப்பதை உறுதி செய்வது மிகப்பெரிய பொறுப்பாக இருந்தது. அதை, இவர் சரியாகச் செய்ததினால், சரியான நேரத்தில் பத்திரிகை வாசகர்களை சென்றடைந்தது.
# நாராயண கஸ்தூரி

## சுயசரிதை

கஸ்தூரியின் சுயசரிதை, *கடவுளை நேசித்தல்: இறைவனின் விழிப்புணர்வின் கீழ் எண்பத்தைந்து ஆண்டுகள்* என்ற தலைப்பில் 1982 ஆம் ஆண்டில் ஸ்ரீ சத்ய சாய் புத்தகங்கள் மற்றும் வெளியீடுகள் நிறுவனம் வெளியிட்டது.
# கிரிஜகுமார் மாத்தூர்

**கிரிஜகுமார் மாத்தூர்** (ஆங்கிலம்: Girija Kumar Mathur; இந்தி: गिरिजाकुमार माथुर) (பிறப்பு: 22 ஆகஸ்ட் 1919 - இறப்பு; 10 ஜனவரி 1994) என்பவர் இந்தி மொழியின் குறிப்பிடத்தக்க இந்திய எழுத்தாளர் ஆவார். பிரபலமான ஆங்கில பாடலான " வி ஷால் ஓவர்கம்" என்ற பாடலை இந்தியில் (हम होगें कामयाब) மொழிபெயர்த்ததற்காக இவர் அறியப்படுகின்றார். இவரது தந்தை தேவிச்சரன் மாத்தூர் என்பவர் உள்ளூர் பள்ளியில் ஆசிரியராக கடமை புரிந்தார். இலக்கியத்தின் மீதும் இசையின் மீதும் மிகுந்த நாட்டமுடையவர். கிரிஜகுமாரின் தாயாரின் பெயர் லட்சுமிதேவி. கிரிஜகுமார் மாத்தூர் தனது படைப்புக்கள் மூலம் இந்தி இலக்கியத்தை நவீனமயமாக்குவதற்கும் மேம்படுத்துவதற்கும் மேற்கொண்ட முயற்சிகளின் காரணமாக இந்தியில் மிக முக்கியமான எழுத்தாளர்களில் ஒருவராக கருதப்படுகிறார்.
# கிரிஜகுமார் மாத்தூர்

## ஆரம்பகால வாழ்க்கை

கிரிஜகுமார் மாத்தூர் 1919 ஆம் ஆண்டு ஆகத்து 22 அன்று பிரித்தானிய இந்தியாவில் அசோக்நகரில் பிறந்தார். வரலாறு, புவியியல் மற்றும் ஆங்கிலம் ஆகிய பாடங்களை வீட்டில் அவரது தந்தையிடம் கற்றுக் கொண்டார். ஜான்சியில் தனது ஆரம்பக் கல்வியைப் பெற்ற பிறகு, லக்னோ பல்கலைக்கழகத்தில் ஆங்கிலத்தில் இளங்கலை மற்றும் சட்டக்கல்வி பயின்றார். பின்னர் அகில இந்திய வானொலியிலும் பின்னர் தூர்தர்ஷனிலும் பணியாற்றத் தொடங்கினார்.
# கிரிஜகுமார் மாத்தூர்

## பணி

மாத்தூர் சட்டக் கல்வியில் பட்டம் பெற்றதும் ஆரம்பத்தில் சிறிது காலம் வழக்கறிஞராகப் பணியாற்றினார். பின்னர் அகில இந்திய வானொலியின் தில்லி அலுவலகத்தில் இணைந்தார். அங்கு சில வருடங்கள் பணியாற்றிய பின் இந்தியாவின் ஒரே தொலைக்காட்சி ஒளிபரப்பு அமைப்பான தூர்தர்ஷனில் பணிப்புரியத் தொடங்கினார்.  
1941 ஆம் ஆண்டில் மாத்தூர் தனது முதல் கவிதைத் தொகுப்பான மஞ்சீரை வெளியிட்டார். பாடலின் பதிப்பை பின்னர் டி.வி.எஸ் சரேகாமா வெளியிட்டார். 1970 ஆம் ஆண்டில் இந்தி மொழிபெயர்ப்பு சமூக மேம்பாட்டுப் பாடலாக வெளியிடப்பட்டது. மேலும் இந்தப் பாடல் 1970 மற்றும் 1980 ஆம் ஆண்டுகளில் தூர்தர்ஷனால் ஒளிபரப்பப்பட்டது. அக் காலத்தில் இந்தியாவின் ஒரே தொலைக்காட்சி நிலையமாக தூர்தர்ஷன் தொலைக்காட்சி நிலையம் திகழ்ந்தது. இந்த பாடல் குறிப்பாக தேசிய முக்கியத்துவம் வாய்ந்த நாட்களில் இசைக்கப்பட்டது.  
மாத்தூர் 1978 ஆம் ஆண்டில் ஓய்வு பெறும் வரை துணை இயக்குநராக தூர்தர்ஷனில் பணியாற்றினார். இவர், பல நாடகங்கள், பாடல்கள் மற்றும் கட்டுரைகளையும் எழுதியுள்ளார். 1991 ஆம் ஆண்டில், "*மெயின் வாக்ட் கே ஹன் சாம்னே"* மற்றும் அதே ஆண்டில் வியாஸ் சம்மன் ஆகிய அவரது பாடல் திரட்டுகளுக்காக சாகித்திய அகாடமி விருது வழங்கப்பட்டது. "வி ஷால் ஓவர்சாம்" என்ற பிரபலமான ஆங்கில பாடலை இந்தியில் மொழிபெயர்த்ததற்காக அறியப்படுகின்றார்.
# ஜவரே கவுடா

**ஜவரே கவுடா** (*Javare Gowda*) என்று சுருக்கமாக அழைக்கப்படும், **தேவே கௌடா ஜவரே கௌடா** (*Deve Gowda Javare Gowda*, 6 சூலை 1915 - 30 மே 2016), ஒரு இந்திய கன்னட எழுத்தாளர் ஆவார். இவர், ஆசிரியர்களான, டி. என். ஸ்ரீகாந்தையா, குவெம்பு ஆகியோரின் சீடராக இருந்தார். இவரது இலக்கிய வாழ்க்கை பல தசாப்தங்களாக பரவியுள்ளது. இவர் கன்னட மொழியில் முப்பத்தி நான்கு சுயசரிதைகளையும் சிறுவர் இலக்கியம் உள்ளிட்ட பிற படைப்புகளையும் எழுதினார். கன்னட மொழியை மேம்படுத்துவதற்காக பிரச்சாரம் செய்தார். இலக்கியம் மற்றும் கல்வியில் இவர் செய்த பங்களிப்புகளுக்காக பம்பா பிரசஸ்தி (1998), பத்மஸ்ரீ (2001) மற்றும் கர்நாடக ரத்னா (2008) போன்ற விருதுகளைப் பெற்றார். இவர் 2015 இல் ஒரு நூற்றாண்டு கடந்தவராக இருந்தார். மற்றும், மே 30, 2016 அன்று இறந்தார்.
# ஜவரே கவுடா

## ஆரம்ப கால வாழ்க்கை

கவுடா, கர்நாடக மாநிலத்தின் ராமநகர மாவட்டத்தின் சன்னபட்னா வட்டத்திலுள்ள சக்கரே என்ற கிராமத்தில் 1915 ஜூலை 6 ஆம் தேதி பிறந்தார். ஏழைக் குடும்பத்தில் பிறந்த இவருக்கு மூன்று உடன்பிறப்புகள் இருந்தனர். இவரது பெற்றோர் அனைவருக்கும் கல்வி கற்பிக்க முடியாததால், இவரது அண்ணன் மட்டுமே பள்ளிக்குச் சென்றார். கவுடா ஆடுகளை மேய்ப்பார். கல்வியின் மீது ஆர்வம் கொண்ட கவுடா, ஆடுகளைத் தனியே மேய்ச்சலுக்கு விட்டுவிட்டு, அதற்கு பதிலாக ஒரு பள்ளி ஜன்னலுக்கு அருகில் வெளியில் இருந்து ஆசிரியர்கள் சொல்வதை கேட்டு வருவார். அத்தகைய ஒரு நாளில் ஆடுகள் ஒரு செல்வந்த நில உரிமையாளரின் பண்ணையில் நுழைந்து பயிரை அழித்தபோது, இவரது தந்தை இவரை அடித்து விட்டார். பள்ளி முதல்வர் இவரை மீட்டு மூன்றாம் வகுப்பில் அனுமதித்தார். மேலும் இவருக்கு சீருடை மற்றும் புத்தகங்களை வழங்கினார் என்பதை இவர் ஒரு நிகழ்ச்சியில் நினைவு கூர்ந்தார்.
# ஜவரே கவுடா

## கல்வி, தொழில் மற்றும் நடவடிக்கைகள்

கவுடா பின்னர் பெங்களூரில் இடைநிலை வகுப்புகளுக்குப் படித்து மைசூரில் இளங்கலை பட்டம் (பி.ஏ.) முடித்தார். அவர் தனது இளங்கலை பட்ட படிப்பை, வரலாற்றோடு தனது முக்கிய பாடமாக செய்ய விரும்பினார், ஆனால் குறிப்பிடத்தக்க எழுத்தாளர் குவெம்பு அதைக் கற்பிப்பார் என்பதை அறிந்ததும் கன்னடத்தைத் தேர்ந்தெடுத்தார். கவுடா, மாணவராக குவெம்புடன் தொடர்பு கொள்வதற்கு முன்பே அவரின் படைப்புகளைப் படித்திருந்தார். 1941 இல் பி.ஏ முடித்த பின்னர், கன்னடத்தில் முதுகலை பட்டம் பெற்ற பட்டதாரிகள், (எம்.ஏ.) எந்தவொரு கல்லூரியிலும் விரிவுரை பெறுவதற்கான வாய்ப்புகள் அதிகம் இல்லாததால், பெங்களூரில் உள்ள விதான சௌதாவில் உள்ள செயலகத்தில் ஒரு எழுத்தர் பணியை மேற்கொண்டார். இவர் அதே நேரத்தில் சட்டம் பயின்றார், ஆனால் பெங்களூரு மத்திய கல்லூரியில் கன்னட விரிவுரையாளர் பதவியைப் பெற்றபோது அதைத் தொடரவில்லை. மூன்று ஆண்டுகளுக்குப் பிறகு , மைசூர் மகாராஜா கல்லூரியில் கற்பித்தார். இங்கே, அவர் மீண்டும் குவெம்புவுடன் தொடர்புடையவரானார். இது, இவரது "கல்வி மற்றும் ஆன்மீக செறிவூட்டலுக்கு" பெருமை சேர்த்தது.
# ஜவரே கவுடா

## தனிப்பட்ட வாழ்க்கை மற்றும் இறப்பு

கவுடா சாவித்ரம்மாவை மணந்தார். இவர்களது மகன் ஜே.சஷிதர் பிரசாத் மைசூர் பல்கலைக்கழக துணைவேந்தராக இருந்தார். கவுடா 2015 இல் ஒரு நூற்றாண்டு கண்டவர் ஆனார். இந்த நிகழ்வில் கன்னட கத்தோலிக்க கிறிஸ்தவ சங்கம் ஏற்பாடு செய்திருந்த ஒரு வாழ்த்து நிகழ்ச்சியில், கடந்த 25 ஆண்டுகளாக அனைத்து இந்து கடவுள்களுடன் சேர்ந்து இயேசு கிறிஸ்துவை வணங்குவதாக குறிப்பிட்டார். இவரது வீட்டில் உள்ள பூசை அறையில் இந்து கடவுள்களின் புகைப்படங்களும் சிலைகளும் இருந்தன. அங்கு வாடிகனிலிருந்து இவருக்கு கிடைத்த ஜெபமாலையும் இருப்பதைக் காணலாம்.  
ஸ்ரீ ஜெயதேவா இருதய அறிவியல் மற்றும் ஆராய்ச்சி நிறுவனத்தில் இதய செயலிழப்பு காரணமாக, மே 30, 2016 அன்று மைசூரில் காலமானார். இவர், மருத்துவமனையில் மே 28 அன்று அனுமதிக்கப்பட்டார். இவரது இறுதி சடங்குகள் மைசூரின் குவெம்பு அறக்கட்டளையில் நிகழ்த்தப்பட்டன. அவரது உடல், ஜெயலட்சுமிபுரத்திலுள்ள இவரது இல்லத்திலும் மற்றும் சந்திரகலா மருத்துவமனையிலும் மக்களின் பார்வைக்காக, காட்சிக்கு வைக்கப்பட்டது.எச்.டி.தேவேகவுடா, எச்.டி. குமாரசாமி, எஸ்.எம்.கிருஷ்ணா மற்றும் எம்.வீரப்பா மொய்லி போன்ற அரசியல்வாதிகள் மற்றும் எழுத்தாளர்கள் அவருக்கு அஞ்சலி செலுத்தினர்.
# ஜவரே கவுடா

## விருதுகள் மற்றும் பாராட்டுகள்

கவுடா தனது முதல் முனைவர் பட்டத்தை தர்வாத்தின் கர்நாடக பல்கலைக்கழகத்தில் 1975 இல் பெற்றார். 1998 ஆம் ஆண்டில், மைசூர் பல்கலைக்கழகத்தில் முனைவர் பட்டம் பெற்றார், 2006 இல் சிமோகாவில் உள்ள குவெம்பு பல்கலைக்கழகத்தால் அவருக்கு கௌரவ டாக்டர் பட்டம் வழங்கப்பட்டது. ஹம்பி பல்கலைக்கழகத்தால் வழங்கப்பட்ட நாடோஜா விருதையும் பெற்றார். அவரது நூற்றாண்டு விழாவில், கன்னட மற்றும் கலாச்சாரத் துறைக்கு, இயக்குநர் கேசரி ஹார்வூ 30 நிமிட ஆவணப்படம் தயாரித்தார். மேலும்,  
- 1998 இல் பம்பா பிரசஸ்தி
- 2001 இல் பத்மஸ்ரீ
- 2003 இல் கோரூர் விருது
- 2008 இல் கர்நாடக ரத்னா போன்ற விருதுகளையும் பெற்றார்.
# சத்ரபதி சிவாஜி மகாராஜ் இந்திய வரலாற்று அருங்காட்சியகம்

**சத்ரபதி சிவாஜி மகாராஜ் இந்திய வரலாற்று அருங்காட்சியகம் (Chhatrapati Shivaji Maharaj Museum of Indian History)** என்பது பிரான்சுவா கௌட்டியே என்பவரால் 2012 ஆம் ஆண்டில் அமைக்கப்பட்ட ஒரு தனியார் வரலாற்று அருங்காட்சியகமாகும். இது அவரது இலாப நோக்கற்ற அமைப்பான பண்பாட்டின் முன்னேற்ற உறவுகளுக்கான அமைப்பு (பவுண்டேஷன் ஃபார் அட்வான்ஸ்மென்ட் ஆஃப் கல்ச்சுரல் டைஸ்) என்ற பதாகையின் கீழ் நிறுவப்பட்டது. முதல் கட்ட அருங்காட்சியகத்தை ரவிசங்கர் திறந்து வைத்தார், அஜித் பவார் மற்றும் நிதின் கட்காரி ஆகியோர் அதற்கு ஒப்புதல் அளித்தனர். பல்வேறு காட்சிப் பொருள்கள் காட்சிக்கு வைக்கப்பட்டுள்ளன. மேலும் அருங்காட்சியகத்தில் இணையதளத்தில் இலவசமாக அணுகக்கூடிய டிஜிட்டல் நூலகமும் உள்ளது, அதில் இந்திய வரலாறு மற்றும் பண்பாடு குறித்த நூற்றுக்கணக்கான நூல்கள் உள்ளன.
ரவிசங்கர் ]]
# சத்ரபதி சிவாஜி மகாராஜ் இந்திய வரலாற்று அருங்காட்சியகம்

## திட்ட அமைப்பு

சத்ரபதி சிவாஜி மகாராஜ் இந்திய வரலாற்று அருங்காட்சியக வளாகத்தில் ஒன்பது கட்டிடங்கள் உள்ளன. அவை ஒவ்வொன்றும் ஒரு தனித்துவமான தன்மை கொண்ட காட்சிப்பொருள்களைக் கொண்டு அமைந்துள்ளன. அவற்றில் அவுரங்கசீப்பினைப் பற்றி அமைந்த காட்சிப்பொருள்கள்கள் உள்ளன. மேலும் முகலாயர்களுடன் போராடி வெற்றி பெற்ற ஒரே ராஜபுத்திரரான மகாராணா பிரதாப் பற்றிய காட்சிப்பொருள்களும் உள்ளன. அவரது சொந்த நிறுவனங்களை அடிப்படையாகக் கொண்டவை, மற்றும் ஆகியோரின் காட்சிகள். பாரத மாதாவுக்காக இந்தியாவில் அர்ப்பணிக்கப்பட்ட இரு கோயில்களில் ஒரு கோயில் இந்த அருங்காட்சியக வளாகத்தில் உள்ளது.  
இந்த அருங்காட்சியகத்தில் தொடர்ந்து கண்காட்சிகள் நடத்தப்பட்டு வருகின்றன. எடுத்துக்காட்டாக, 17 ஆம் நூற்றாண்டைச் சேர்ந்த இந்திய மன்னரான சிவாஜியின் வாழ்க்கை குறித்த ஒரு சிறிய அளவில் அமைந்த ஓவிய கண்காட்சி; யுகங்கள் முழுவதும் இந்துவின் சகிப்புத்தன்மை பற்றிய கண்காட்சி, ஆரிய படையெடுப்பு கோட்பாட்டை அறிவியல் பூர்வமாக மறுக்கும் மற்றொரு கண்காட்சி உள்ளிட்ட பல கண்காட்சிகள் இங்கு நடத்தப்பட்டன.  
ஜூலை 2013 இல், 14 வது தலாய் லாமா திபெத்திய பெவிலியன் எனப்படுகின்ற ஒரு காட்சிக்கூடத்தைத் திறந்து வைத்தார், கடந்த 60 ஆண்டுகளாக திபெத்தைச் சேர்ந்த மக்கள் அனுபவித்து வருகின்ற துன்பங்கள் குறித்த உரை மற்றும் படங்களின் காட்சித் தொகுப்புகள் அங்கு உள்ளன. தாரா ஷிகோ பற்றிய திறந்த நிலையிலான கண்காட்சியை உத்தவ் தாக்கரே திறந்து வைத்தார்.  
இந்த அருங்காட்சியகம் தினமும் பார்வையாளர்களுக்காகத் திறந்து வைக்கப்படுகிறது. உள்ளே செல்வதற்கு இலவச அனுமதி வழங்கப்படுகிறது. இது ஒரு நாளைக்கு சுமார் 100 பார்வையாளர்களைப் பெறுகிறது. வருங்காலத்தில் 100,000 சதுர அடி பரப்பளவில் சுமார் 10 கோடி ரூபாய் செலவில் இதனை மேம்படுத்த என்று திட்டமிடப்பட்டுள்ளது. அதில் 70 காட்சிப் பொருள்கள் அதிநவீன ஆய்வு மற்றும் காப்பக வசதிகளைக் கொண்டு அமையும். இது ஸ்வஸ்திகாவின் வடிவத்தில் அமைக்கப்பட உள்ளது. ஸ்வஸ்திகா பல இந்தியாவின் பல மதங்களின் ஒரு நல்ல அடையாளமாகக் கருதப்படுகிறது. அதனை 2018 ஆம் ஆண்டில் திறக்க திட்டமிடப்பட்டுள்ளது.
<sup data-ve-ignore="true">&#x5B; *<span title="This claim needs references to reliable sources. (December 2016)">மேற்கோள் தேவை</span>* &#x5D;</sup>
# சத்ரபதி சிவாஜி மகாராஜ் இந்திய வரலாற்று அருங்காட்சியகம்

## அருங்காட்சியகம் தயாரித்த வீடியோக்கள் மற்றும் ஆவணப்படங்கள்

அருங்காட்சியகம் கிறிஸ்தவ மாற்றங்கள், காஷ்மீர் பண்டிதர்கள், பிராமணர்கள் மற்றும் உயர் சாதிகள், பகிர்வின் அதிர்ச்சி, மும்பை ரயில் குண்டுவெடிப்பு, 26/11, உண்மையான கதை, சிவாஜி மகாராஜின் வாழ்க்கை வரலாறு, லச்சிட் போர்புகனின் புராணக்கதை ஆகியவை உள்ளிட்ட பல வீடியோக்களையும் ஆவணப்படங்களையும் தயாரித்துள்ளது:
# இந்திய நாணயவியல் ஆய்வு நிறுவனம்

**இந்திய நாணயவியல் ஆய்வு நிறுவனம் (Indian Institute of Research in Numismatic Studies) இந்தியாவில் மகாராஷ்டிரா மாநிலத்தில் நாசிக்** நகருக்கு அருகில் அமைந்துள்ள நாணயவியல் ஆய்வு தொடர்பான நிறுவனம் ஆகும். உள்நாட்டில் இந்த அருஙகாட்சியகம் **நாணய அருங்காட்சியகம்** அல்லது **பண அருங்காட்சியகம்** என்று அழைக்கப்படுகிறது. இது முதன்மையாக ஒரு பொது மக்கள் பார்வைக்காக அர்ப்பணிக்கப்பட்ட ஆய்வு மையமாக அமைந்துள்ளது.
# இந்திய நாணயவியல் ஆய்வு நிறுவனம்

## வரலாறு

இந்திய நாணயவியல் ஆய்வு நிறுவனம் 1980 ஆம் ஆண்டில் நாணயவியல் நிபுணர் பரமேஸ்வரி லால் குப்தா மற்றும் தொழிலதிபர் கே.கே. மகேஸ்வரி ஆகியோரின் முயற்சியால் நிறுவப்பட்டது. நாசிக் அருகே அஞ்சநேரியில் உள்ள தற்போதைய இடத்திற்கு இது 1984 ஆம் ஆண்டில் இட மாற்றம் செய்யப்பட்டது. மகாராஷ்டிரா அரசாங்கத்தின் கீழ் பதிவுசெய்யப்பட்ட அறக்கட்டளையான *இந்திய நாணயவியல் வரலாற்று மற்றும் கலாச்சார ஆராய்ச்சி அறக்கட்டளை* (ஐ.என்.எச்.சி.ஆர்.எஃப்) இதை இயக்குகிறது. இந்த அறக்கட்டளை யானது 2005 ஆம் ஆண்டில்ல் நிறுவப்பட்ட *இந்தியன் ராக் ஆர்ட் ஆராய்ச்சி மையத்தையும்* இயக்குகிறது.  
நாணயவியல் தொடர்பான ஆய்வுகளை மேற்கொள்வதும், அதற்காக அறிவியலாளர்கள் மற்றும் பல்கலைக்கழக ஆய்வாளர்களுக்கு ஆதரவு தருவதும் இதன் நோக்கமாக அமைந்துள்ளது. அவர்களுக்கு பயிற்சியளிப்பதையும் இந்நிறுவனம் நோக்கமாகக் கொண்டுள்ளது. இந்த நிறுவனத்தில் ஒரு அருங்காட்சியகம் மற்றும் ஒரு நூலகம் ஆகியவை இயங்கி வருகின்றன.
# இந்திய நாணயவியல் ஆய்வு நிறுவனம்

## வரலாறு

### அருங்காட்சியகம் மற்றும் நூலகம்

காட்சிக்கூடத்தில் இரு வகையான காட்சிப் பொருள்கள் அமைக்கப்பட்டுள்ளன. முதல் காட்சிப் பொருளாக அமைவது நிறுவனத்தின் சேகரிப்புகளாக இந்தியாவிலிருந்து பெறப்பட்ட பணம் தொடர்பானது ஆகும். மற்றொரு காட்சிப் பொருளாக அமைவது கே.ஜி. மகேஸ்வரியின் புகைப்படங்கள் ஆகும்.  
இந்திய நாணயவியல் ஆய்வு நிறுவனம் இந்தியாவில் மிக முக்கியமான நாணயவியல் நூலகத்தைக் கொண்டுள்ள நூலகம் ஆகும். இது ஆய்வாளர்களின் பயன்பாட்டிற்கு மிகவும் உதவியாக உள்ளது. இந்த நிறுவனத்தில் விருந்தினர் மாளிகைகளும் உள்ளன. இதில் இந்திய மற்றும் இந்தியரல்லாத நாணயவியல் படைப்புகள் மற்றும் ஸ்லைடுகள், கோப்பு அட்டைகள் மற்றும் நாணயவியல் சேகரிப்பின் பிற பதிவுகள் ஆகியவை சேகிரத்து வைக்கப்பட்டுள்ளன. இந்த நூலகத்தில் சுமார் 1,50,000 எண்ணிக்கையிலான நாணயங்களின் புகைப்பட அட்டைகளைக் கொண்டுள்ளன. அவை வரிசை வாரியாக அமைக்கப்பட்டுள்ளன. எந்தவொரு அறிஞரும் அல்லது சாதாரண நபரும் அவர்களைப் பார்வையிடுவதற்கும் அவர்களின் வசதிகளைப் பயன்படுத்துவதற்கும் மிகவும் எளிதாக இருக்கும் வகையில் அது அமைந்துள்ளது. இந்நிறுவனத்தார் தங்கள் வளாகத்தில் அனைத்து நவீன வசதிகளையும் கொண்ட அறிஞர்களுக்கா வசிப்பிடத்தைக் கொண்டுள்ளனர், நாணயங்களைப் பற்றி ஆய்வு மேற்கொள்ள விரும்பும் ஆய்வாளர்கள் இதனை குறைந்த அளவு கட்டணம் செலுத்தி பயன்படுத்திக் கொள்ள வாய்ப்பு உள்ளது.
# இந்திய நாணயவியல் ஆய்வு நிறுவனம்

## வெளியீடுகள்

இந்த நிறுவனம் பல நூல்களையும் இதழ்களையும் வெளியிடுகிறது. அவற்றுள் முதன்மையானது நாணயவியல்.தொடர்பானதாகும். இது வருடாந்திர வெளியீடான *நியூமிஸ்மாடிக் டைஜெஸ்டை* வெளியிடுகிறது. இது சர்வதேச கருத்தரங்குகளில் நடைபெற்ற கட்டுரைகளின் தொகுப்பினையும் அது வெளியிட்டுள்ளது. அது 1987, 1991 மற்றும் 2001 ஆகிய ஆண்டுகளைச் சேர்ந்தவையாகும். அதன் சில வெளியீடுகள் பின்வருமாறு அமையும்:  
- கே.கே. மகேஸ்வரி மற்றும் கே.டபிள்யூ விக்கின்ஸ், *மராத்தா மிண்ட்ஸ் மற்றும் நாணயங்கள்* (1989).
- அமிதேஷ்வர் ஜா மற்றும் சஞ்சய் கார்க், *காங்க்ராவின் கட்டோச் ஆட்சியாளர்களின் நாணயங்களின் பட்டியல்* (1991).
- அமிதேஷ்வர் ஜா மற்றும் திலீப் ராஜ்கோர், *மேற்கு க்ஷத்திரபாக்களின் நாணயங்களில் ஆய்வுகள்* (1994).
- பால் மர்பி, *கோசலா மாநில மண்டலம், &nbsp; கிமு 600–470: வெள்ளி பஞ்ச்மார்க் செய்யப்பட்ட நாணயங்கள்*
# புதிய அரண்மனை, கோலாப்பூர்

**புதிய அரண்மனை, கோலாப்பூர்** என்பது இந்தியாவின் மகாராஷ்டிரா மாநிலத்தில் கோலாப்பூர் என்னும் இடத்தில் அமைந்துள்ள ஓர் அரண்மனை ஆகும். இந்த அரண்மனையைக் கட்டி முடிப்பதற்கு 7 ஆண்டுகள் ஆயின. 1877 ஆம் ஆண்டு முதல் 1884 ஆம் ஆண்டு வரை இதன் கட்டுமானப் பணி நடைபெற்றது. இதன் கட்டுமானச் செலவு ஏழு லட்சம் ரூபாய் ஆகும். கருப்பு நிற மெருகூட்டப்பட்ட கல்லில் கட்டப்பட்ட இந்திய கட்டிடக்கலைக்கு ஒரு சிறந்த மாதிரியாக இந்த அரண்மனை அமைந்து காணப்படுவதால், இது சுற்றுலாப் பயணிகளை அதிகம் ஈர்க்கிறது.
# புதிய அரண்மனை, கோலாப்பூர்

## அரண்மனை வளாகம்

இந்த அரண்மனை வளாகம் ஒரு தோட்டம், நீரூற்று மற்றும் மல்யுத்த மைதானம் உள்ளிட்டவற்றைக் கொண்டு விரிவாக அமைந்துள்ளது. முழு கட்டிடமும் எட்டு கோண வடிவத்தில் உள்ளது. அதன் நடுவில் ஒரு கோபுர அமைப்பு உள்ளது. அதில்1877 ஆம் ஆண்டில் ஒரு கெடிகாரம் பொருத்தப்பட்டது. ஆங்காங்கே சிறிது தூர இடைவெளியில் சிறிய கோபுரங்கள் அமைந்துள்ளன. ஒவ்வொரு கண்ணாடியிலும் சத்ரபதி சிவாஜியின் வாழ்க்கையின் நிகழ்வுகள் வரையப்பட்டுள்ளன. ஒரு மிருகக்காட்சி சாலையும் ஒரு ஏரியும் உள்ளன. இன்றும், இது மராட்டிய பேரரசின் நிறுவனர் சத்ரபதி சிவாஜி மகாராஜின் நேரடி வம்சாவளியான சத்ரபதி ஷாஹுவின் வசிப்பிடமாக இருந்து வருகிறது.  
மந்தின் தலைசிறந்த படைப்பாக கோலாப்பூரில் உள்ள புதிய அரண்மனையைக் கூறலாம். இது பௌசிங்ஜி சாலையில் வடக்கே 1.5 கிமீ தொலைவில் அமைந்துள்ளது. மருத்துவ மனையினைப் போலவே அதே ஆண்டில் கட்டி முடிக்கப்பட்ட இந்த வளாகம், பாசால்ட் மற்றும் மணற்கல் ஆகியவற்றைக் கொண்ட மாறுபட்ட அம்சங்களில் அமைந்த ஒரு புதிய பாணியைக் கொண்டு அமைந்துள்ளது.பிரதான தெற்கு முகப்பில் இரட்டை மாடி வரம்பு உள்ளது. நியோ-முகலாய பாணியைச் சேர்ந்த வளைவுகள் மற்றும் மேலே கோயில் போன்ற நெடுவரிசைகள் மற்றும் அடைப்புக்குறி போன்ற அமைப்புகள் உள்ளன. வளைவு கார்னிஸ்கள் மற்றும் சிறிய குவிமாடங்களால் மூடப்பட்ட ட்ரெஃபோயில் வளைவுகளால் இந்த அமைப்பு தடைபட்டுள்ளதைப் போல காணப்படுகிறது. அதே கூறுகள் எண்கோண மூலையில் கோபுரங்களை கொண்டு அமைந்துள்ளன.
# புதிய அரண்மனை, கோலாப்பூர்

## ஷாஹாஜி சத்ரபதி அருங்காட்சியகம்

புதிய அரண்மனையின் தரை தளத்தில் ஷாஹாஜி சத்ரபதி அருங்காட்சியகம் இயங்கி வருகிறது. இது கோலாப்பூர் ஆட்சியாளர்களின் நினைவுச் சின்னமாக வழங்கப்பட்டதாகும். ஒவ்வொரு ஆண்டும் நாடு முழுவதும் இருந்து பல சுற்றுலாப் பயணிகள் புதிய அரண்மனைக்கு வருகை தருகின்றனர். இந்த அருங்காட்சியகம் அரசப் பொறுப்பிலான இருப்பைக் காட்டும் வகையில் அமைந்துள்ளது.  
இங்கு கோலாப்பூரைச் சேர்ந்த சத்ரபதிகளின் உடைமைகள், ஆயுதங்கள், விளையாட்டுப் பொருள்கள், நகைகள், எம்பிராய்டரி மற்றும் வெள்ளியால் ஆன யானையின் சேணம் சாடில்ஸ் போன்ற பல காட்சிப் பொருள்கள் காணப்படுகின்றன. பிரித்தானிய வைஸ்ராய் மற்றும் இந்திய கவர்னர் ஜெனரலின் ஆகியோரின் கடிதங்கள் இங்குள்ளவற்றில் முக்கியமானவையாகக் கருதப்படுகின்றன. ஷாஹாஜி சத்ரபதி அருங்காட்சியகத்தில் அவுரங்கசீப்பின் வாள்களில் ஒன்று காட்சியில் உள்ளது. ஒரு பிரிவில் புலிகள், புலி தலைகள், காட்டு நாய், கரடி, காட்டு எருமை, சிங்கம், காட்டுப்பன்றி, கருப்பு பக், மான் வகைகள் மற்றும் ஒரு இமயமலை கருப்பு கரடி ஆகியவை பதனம் செய்யப்பட்ட நிலையில் காணப்படுகின்றன.
# புதிய அரண்மனை, கோலாப்பூர்

## தர்பார் ஹால்

அரண்மனைக்கு நடுவில் தர்பார் ஹால் உள்ளது. அதன் பக்க சுவர்களில் கண்ணாடி அமைப்பில் சிவாஜியின் வாழ்க்கை வரலாற்றை விளக்கும் காட்சிகளை விளக்கும் ஓவியங்கள் உள்ளன. நிரப்பப்பட்ட வளைந்த வளைவுகளைக் காண்பிக்கின்றன; அங்கு வளைந்த நிலையில் அமைந்த தூண்கள் அடைப்புக்குறி போன்ற அமைப்புகளோடு காணப்படுகின்றன. மேலுள்ள பால்கேனி எனப்படுகின்ற முற்றத்தைத் தாங்கும் வகையில் இவ்வமைப்பு உள்ளது. உயர்த்தப்பட்ட நிலையில் அமைந்த சிம்மாசனம் மண்டபத்தின் ஒரு பகுதியில் வைக்கப்பட்டுள்ளது. அங்குள்ள புகைப்படங்களில் ஒன்று மகாராஜா ஒருவர் தனது நூறாவது இறந்த புலியுடன் இருப்பதைக் கொண்டுள்ளது. யானை வேட்டையாடல் மற்றும் சிறுத்தைக்குப் பயிற்சி தருவது உள்ளிட்ட தொடர்களும் அங்கு காணப்படுகின்றன.
# வார்ப்புரு:Ahnentafel/styles.css

/* */
table.ahnentafel {
-collapse: separate;
-spacing: 0;
line-height: 130%;
}
.ahnentafel tr {
text-align:;
}
.ahnentafel-t {
-top:#000 solid ;
-:#000 solid ;
}
.ahnentafel-b {
-bottom:#000 solid ;
-:#000 solid ;
}
# பைப்பூஞ்சைத் தொகுதி

**பைப்பூஞ்சைத் தொகுதி** *(Ascomycota)* என்பது பூஞ்சைத் திணையின் (உலகின்) ஒரு தொகுதியாகும். இது **கதைப்பூஞ்சைத் தொகுதி**யோடு சேர்ந்து **உயர்பூஞ்சை** துணைத்திணையை (துணை உலகை) உருவாக்குகின்றன. இதன் உறுப்பினர்கள் பொதுவாகப் **பைப்புஞ்சைகள்** அல்லது **அசுக்கோமைசிட்டுகள்** எனப்படுகின்றன. இது பூஞ்சை உலகின் மிகப் பெரிய தொகுதியாகும். இதில் 64,000 க்கும் மேற்பட்ட இனங்கள் உள்ளன.
# பைப்பூஞ்சைத் தொகுதி

## பைப்பூஞ்சைகளின் பாலினமற்ற இனப்பெருக்கமும் பான்மைகளும்

**பைப்பூஞ்சைகள்** *(Ascomycetes)*  
இவை 'விதைத்தூள் வீசிகள்'. இந்தப் பூஞ்சைகள் நுண்னளவு விதைத்தூள்களைச் சிறப்பு, நீளமான விதைப்பைகளில் உருவாக்குகின்றன. எனவே, இந்தப் பூஞ்சைத் தொகுதிக்குப் பைப்பூஞ்சைத் தொகுதி எனும் பெயர் வந்தது.  
** பாலினமற்ற இனப்பெருக்கம்**  
**1)தூசுத்துகள் (Conidia) உருவாக்கம்**  
**2) மொட்டுவிடல்**
# பைப்பூஞ்சைத் தொகுதி

## பைப்பூஞ்சைகளின் பாலினமற்ற இனப்பெருக்கமும் பான்மைகளும்

### பைப்பூஞ்சைகளின் பான்மைகள்

பைப்பூஞ்சைத் தொகுதி புற உருவத்தில் பன்முகம் வாய்ந்தன. இக்குழுவில் ஒற்றை உயிர்க்கல நொதிகள் முதல் சிக்கலான கிண்ன வடிவ உயிரிகள் வரை அமைந்துள்ளன.  
பைப்பூஞ்சைத் தொகுதியில் 2000 பேரினங்களும் 30,000 இனங்களும் இனங்காணப் பட்டுள்ளன.  
இப்பல்வகைக் குழுக்களிடையே உள்ள ஒன்றிணைக்கும் பான்மையாக பைவடிவ இனப்பெருக்கக் கட்டமைப்பு அமைகிறது, இது **அசுக்கசு (ascus)**, எனப்படுகிறது. என்றாலும் சிலவேளைகளில் பூஞ்சை வாழ்க்கைச் சுழற்சியில் இது அவ்வளவாக பங்கேற்பதில்லை.  
பல பைப்பூஞ்சைகள் வணிக முதன்மை வாய்ந்தவை. ஈசுட்டு நொதி அடுதல், காய்ச்சுதல், தேறல் (மது) நொதித்தல் ஆகியவற்ரில் பயன்படுகிறது, திரபுள்களும் மோறெல்களும் (morels) அரச உயர் உணவுகளாக அமைகின்றன.  
இவை மரங்களுக்குப் பல நோய்களை உண்டாக்க வல்லன. எ. கா. : டச்சு எல்ம் நோய், ஆப்பிள் துருநோய்.  
தாவர நோயீனும் சில பைப்பூஞ்சைகளாக apple scab, rice blast, the ergot fungi, black knot, பொடி mildews ஆகியன அமைகின்றன.  
ஈசுட்டு நொதிகள் சாராயம் காய்ச்சவும் மெத்தப்பம் சுடவும் பயன்படுகின்றன. *பெனிசிலியம்* பூசணம்(mold) பெனிசிலின் நுண்ணுயிர்க்கொல்லியை உருவாக்கப் பயன்படுகிறது.  
பெரும்பாலான பைப்பூஞ்சைத் தொகுதியின் பாதியினங்கள் பாசியுடன் கொள்ளும் இணைவாழ்வால் கற்பாசியை உருவாக்குகின்றன.  
மோறெல்களைப் போன்ற விலைமிக்க உண்ணும் பூஞ்சைகள் தாவர வேர்ப்பூஞ்சைகளாகச் செயற்பட்டு, மரங்கட்கு நீரையும் ஊட்டத்தையும் வழங்குகின்றன; சிலவேளைகளில், பூச்சிகளில் இருந்தும் அவற்றைக் காக்கின்றன.  
பெரும்பாலான பைப்பூஞ்சைகள் தரைவாழ்விகளாகவோ ஒட்டுண்ணிகளாகவோ அமைகின்றன. என்றாலும் சில கடல் உவர்நீரிலும் நன்னீரிலும் வாழும் தகவமைப்பைப் பெற்றனவக உள்ளன.  
காளான் இழைகளின் கலச்சுவர்கள் [கதைப்பூஞ்சைத் தொகுதி]]யைப் போலவே, **சித்தின் (chitin)** அல்லது பீட்டாக் குளூக்கான்களால் (β-glucans) ஆகியனவாக அமைகின்றன. என்றாலும், இந்த நாரிழைகள் களாக்டோசு, மன்னோசுதஆகிய சர்க்கரைகளைக் கொண்ட இனிமப்புரத வலைப்பின்னலில் அமைக்கப்பட்டுள்ளன.  
பைப்பூஞ்சைகளின் காளன் இழைப்படலம் வழக்கமாக ** பிளவுறு காளான் இழை (septate hyphae)** களால் ஆனவையாகும். என்றாலும் இந்தப் பிளவுண்ட பிரிவுகளில் குறிப்பிட்ட நிலையான எண்ணிக்கையில் கல்க்கருக்களைக்க் கொண்டிருக்க வேண்டும் என்பதில்லை.  
பிளவுண்ட சுவர்க்ளில் பிளவுண்ட விதைத்தூள்கள் உள்ளமையால், இவை கலக்கணிகத் தொடர்ச்சியைக் காளான் இழைழுவதும் உருவாக்குகின்றன. உகந்த நிலைமைகளில், கலக்கருக்கள் பிளவுண்ட அறைகளில் பிளவுண்ட விதைத்தூள்களால் நகரவல்லன.  
பைப்பூஞ்சைத் தொகுதியின் தனித்தன்மை வாய்ந்த பான்மையாக ( ஆனால் அனைத்துப் பைப்பூஞ்சைகளிலும் அமைவதில்லை) **வொரோனின் உடல்கள்** காளான் இழைத் துண்டங்களைப் பிரிக்கும் பிளவுகளின் இருபக்கங்களிலும் அமைதல் ஆகும். இவை பிளவுப்புறைகளைக் கட்டுபடுத்துகின்றன. பக்கத்தில் உள்ள காளான் இழை சிதைந்தால், வொரோனின் உடல்கள் பிளவுப்புரைகளை அடைத்துக் கலக்கணிகம் சிதைந்த அறைக்குள் சென்று வீணாகாமல் தடுத்துவிடும். வொரோனின் உடல்கள் கோள, அறுகோண, செவ்வகப் படல வடிவங்களில் படிகப் புரதச் சட்டகங்களில் அமைகின்றன.
# சீமோர் நர்ஸ்

**சீமோர் மெக்டொனால்ட் நருசு** (Seymour MacDonald Nurse 10 நவம்பர் 1933 – 6 மே 2019) ஒரு முன்னாள் பார்படோசு துடுப்பாட்ட வீரர் ஆவார். 1960 மற்றும் 1969 க்கு இடையில் மேற்கிந்தியத் தீவுகள் துடுப்பாட்டப் அணிக்காக 29 தேர்வுத் துடுப்பாட்டப் போட்டிகளில் இவர் விளையாடினார். அதிரடி மட்டையாளராகக் கருதப்படும் இவர் 1969 ஆம் ஆண்டில் ஓய்வினைப் பெற்றார். இவர் இதுவரையில் 29 தேர்வுத் துடுப்பாட்டப் போட்டிகளில் விளையாடி 2523 ஓட்டங்கள் எடுத்தார். இதில் அதிகபட்சமாக 258 ஓட்டங்களை அதிகபட்சமாக எடுத்தார். 141 முதல் தரத் துடுப்பாட்டப் போட்டிகளில் விளையாடி 9489 ஓட்டங்களை எடுத்தார். இதில் அதிகபட்சமாக 258 ஓட்டங்களை எடுத்தார்.